[image: image1.png]






persoana de contact: plt.adj.Gabriel Gătej – tel. 0722743484


Buletin Informativ – 29.06.2010

Ultimele 24 de ore au solicitat echipajele SMURD din cadrul I.S.U.”Basarab I” Dâmboviţa la 6(șase) evenimente. 

SMURD Târgoviște a acordat asistența medicală de urgență în două cazuri, primul din localitatea Raciu unde o persoană de sex feminin acuza dureri de cap și vărsături și în al doilea caz în Târgoviște, unde un bărbat acuza dureri la gât în urma unui accident rutier. Ambele persoane au fost transportate la spital.

SMURD Titu a acționat la 3 cazuri: la Odobești o pacientă cu dureri precordiale, la Braniștea un pacient cu amețeli, grețuri și vărsături, în orașul Titu  o pacientă cu un traumatism la membrul inferior drept. Pacienții au fost stabilizați și transportați la spital.


Echipajul de descarcerare de la Detașamentul Titu a fost solicitat în localitatea Bâldana, DN 71, în urma unui accident rutier. Șoferul unui camion a pierdut controlul volanului după care a izbit un stâlp de electricitate și s-a oprit într-un copac. La sosirea echipajului de descarcerare soferul autocamionului era decedat. S-a acționat pentru scoaterea șoferului dintre fiarele contorsionate ale cabinei. La accident a acționat și un echipaj de pompieri de la Garda de Intervenție Răcari pentru asigurarea zonei și împiedicarea producerii unui eventual incendiu.

